કોડીનારના કુશ અરસીભાઈ કામળીયા તથા હિમાંશુ વાઢેળ નામના દારૂના ધંધાર્થી નંબર વગરનું બાઈક પર દિવ દારૂ લેવા ગયાની કોડીનાર પોલીસને માહિતી મળતા કોડીનાર પોલીસના પ્રવિણભાઈ નારણભાઈ તથા લોકરક્ષક દિનેશભાઈ કાનાભાઈ કોડીનારના પીપળવા-ચીખલી રોડ ઉપર વોચ ગોઠવી ઉભા હતા તે વખતે ઉપરોક્ત બન્ને શખ્સો નંબર વગરની મોટર સાયકલ લઈ વચ્ચે બે થેલા દારૂના ભરીને આવતા હતા ત્યારે પોલીસે તેને રોકી તલાશી લેતા આ બન્ને શખ્સો મોટર સાયકલ લઈ નાશવા લાગેલા જેથી પોલીસ પણ તેની પાછળ પડતા બુટલેગર હિંમાશુએ પ્રવિણભાઈ ઉપર દારૂ ભરેલ થેલો ઘા કરતા પ્રવિણભાઈ પડી ગયેલ અને બુટલેગરો નાશી ગયેલ ઈજા પામેલા પોલીસને દવાખાને સારવાર માટે દાખલ કરેલ જ્યારે પોલીસે થેલાની તપાસ કરતા તેમાંથી અલગ-અલગ બનાવટની ૧૫ બોટલ વિદેશી દારૂ મળી આવતા મુદામાલ કબ્જે લઈ નાશી જનાર બન્ને શખ્સો સામે ધોરણસર ફરીયાદ દાખલ કરેલ છે.